b"\n_START_ARTICLE_\n\xc3\x89mile Gaboriau\n_START_SECTION_\nVirke\n_START_PARAGRAPH_\nGaboriau besk\xc3\xa6ftigede sig med flere ting i livet: Kontorist hos en jurist, soldat i Afrika og staldmester. Han var ansat i kavaleriet i syv \xc3\xa5r, men opsagde sin kontrakt for at komme til Paris og s\xc3\xb8ge lykken. Her kom han til at skrive kronikker inden han blev sekret\xc3\xa6r for Paul F\xc3\xa9val, der fik ham gjort interesseret i journalistikken._NEWLINE_Hans f\xc3\xb8rste roman L'Affaire Lerouge, som han f\xc3\xb8rst, uden succes, publicerede som f\xc3\xb8ljeton i 1863, viste sig at blive en succes i 1866. I romanen m\xc3\xb8der man for f\xc3\xb8rste gang vagten Lecoq, der g\xc3\xa5r hen og bliver en ber\xc3\xb8mt detektiv, der l\xc3\xb8ser mysterierne ved hj\xc3\xa6lp af sine n\xc3\xa6rmeste overnaturlige deduktive evner. Lecoq blev senere en v\xc3\xa6sentlig inspirationskilde for Conan Doyle. Men til forskel fra Sherlock Holmes er Lecoqs metoder mere realistiske og ligger t\xc3\xa6t op ad udviklingen i tidens kriminalvidenskab. Intrigen i Gaboriaus kriminalromaner finder sted i milj\xc3\xb8er, som han beskriver p\xc3\xa5 en n\xc3\xa6rmest naturalistisk facon. Denne metode har inspireret kriminalromanforfattere lige siden._NEWLINE_Efter succes'en med L'Affaire Lerouge, arbejdede Gaboriau som f\xc3\xb8ljetonforfatter p\xc3\xa5 Le Petit Journal. I 1872 skrev han sammen med Jules-\xc3\x89mile-Baptiste Holstein et teaterstykke p\xc3\xa5 baggrund af L'Affaire Lerouge. Hans roman Monsieur Lecoq (1869) blev overf\xc3\xb8rt til det hvide l\xc3\xa6rred af Maurice Tourneur i 1914. Ogs\xc3\xa5 p\xc3\xa5 fjernsynet er hans romaner blevet vist i en canadisk tv-serie i 1964-65."